钦定古今图书集成/明伦汇编/氏族典/第077卷 > 《滕县志》 > 吴范
## 钦定古今图书集成/明伦汇编/氏族典/第077卷 > 《滕县志》 > 吴范

按《吴志吴范传》：“‘范字文则，会稽上虞人。以治历数知
风气，闻于郡中，举有道，诣京都，世乱不行。会孙权起
于东南，范委身服事，每有灾祥，辄推数言状，其术多
效。权以范为骑都尉，领太史令，数从访问，欲知其决。
范秘惜其术，不以至要语权，权由是恨之。初，权为将
军时，范尝白言：江南有王气，亥子之间有大福庆’。权”
曰：“若终如言，以君为侯。”及立为吴王，范时侍宴，曰：“昔
在吴中尝言此事，大王识之邪？”权因呼左右，以侯绶
带范。范知权欲以厌当前言，辄手推不受。及后论功
行封，以范为都亭侯。诏临当出，权恚其爱道于己也，
削除其名。范为人刚直，颇好自称，然与亲故交接有
终始。素与魏滕同邑相善，滕尝有罪，权责怒甚严，“敢
有谏者死。”范乃髡头自缚诣门下，使铃下以闻。铃下
入，言未卒，权大怒，范因突入，叩头流血，言与涕并。权
意释，乃免滕。黄武五年，范病卒。